钦定古今图书集成/历象汇编/岁功典/第043卷 > 满庭芳〈夏日饮王氏园亭〉 元张埜
## 钦定古今图书集成/历象汇编/岁功典/第043卷 > 满庭芳〈夏日饮王氏园亭〉 元张埜

珠箔含风，琐窗凝雾，柳溪别是仙乡。一枝绝艳，袅袅
动波光。消尽人间烦暑，冰纨腻、玉骨生凉。肠应断，清
商一曲，馀韵惹蕖香。　幽情，还解否，冰莲心合，碧藕
丝长。要满斟芳醑，亲举荷香。耳畔向人微道，便为侬、
一醉何妨。归来晚，新愁几许，山雨夜浪浪。